ડ્રેગન ફ્રુટને ઉગવા માટે સુક્કુ વાતાવરણ અને સૂર્ય પ્રકાશ જોઈએ છે. સામાન્ય રીતે ગુજરાતમાં કચ્છનું વાતાવરણ આ ફળ માટે સૌથી અનુકૂળ હોઈ, કચ્છમાં સૌથી વધુ ડ્રેગન ફ્રુટ ઉગે છે,આ છોડને પાણી ઓછું જોઈએ છે. સામાન્ય રીતે ઉનાળાની શરૂઆતમાં આ છોડ રોપવામાં આવે તો તેનું પરિણામ સારૂ મળે છે. જેટલું મોટું ઝાડ તેટલા ફળ વધુ. આ છોડને કુંડામાં રોપવામાં આવતા નથી. તેને પિલ્લરમાં, લાકડાના ટેકા સાથે, નેટના ટેકા સાથે, ઝાડના થડના સપોર્ટ સાથે ઉગાડવામાં આવે છે. સપોર્ટના ટેકે ટેકે આ છોડ વિકાસ પામે છે.